text: Carina Christensen ny konservativ ordfører
  26 januar 2011 kl. 09.29
  Carina Christensen, der er valgt i Vejle, bliver ny politisk ordfører for De konservative.
  
  Hun afløser Henriette Kjær, der har meldt sin afgang fra dansk politik.
  Carina Christensen har tidligere beklædt poster som kulturminister, familie- og forbrugerminister og transportminister. 
  Tom Behnke ventes valgt som ny gruppeformand og Mike Legarth, der valgt i Kolding og nu stiller op i Esbjerg, som ny næstformand for folketingsgruppen. Det oplyser partiet i en pressemeddelelse. 
  Henriette Kjær har netop meddelt, at hun trækker sig som politisk ordfører og gruppeformand. Hun genopstiller heller ikke ved næste folketingsvalg.
  